open-index/open-wikipedia-markdown huggingface dataset:
Sediaci býk

**Sediaci býk** (, po lakotsky *Tĥatĥáŋka Íyotake*) (* marec 1831, Grand River, USA – † 15. december 1890, Standing Rock) bol významný náčelník indiánskeho kmeňa Siouxov (Hunkpapa Lakota). 

Narodil sa v rodine náčelníka rovnakého mena, ktoré v jazyku *lakota* znie **Tĥatĥáŋka Íyotake**. Otec a strýkovia z neho vychovali obratného lovca a bojovníka, ktorý už ako desaťročný skolil prvého bizóna. Postupne preukázal svoje schopnosti vo všetkých štyroch vlastnostiach, ktoré Lakotovia považovali za najdôležitejšie: statočnosť, štedrosť, múdrosť a sila.

Spolu s Červeným oblakom patril medzi najvýznamnejších Indiánov vo svojej dobe. Viedol kmene Siouxov v slávnej bitke pri Little Big Horne 25. júna 1876, kde bola  porazená 7. kavaléria generála Custera.

Do bitky zhromaždil asi 7 indiánskych kmeňov, asi 3 000 mužov a k tomu ich rodiny. To, že sa stal vojenským náčelníkom všetkých kmeňov nebolo vôbec bežné, pretože každý kmeň mal svojho vodcu a ten bol najvyššou autoritou. Vodcovia kmeňov však Sediaceho býka zvolili a podriadili sa mu počas bojov proti vláde.

Jedna bitka však nevyhráva vojnu a Sediaci býk na niekoľko rokov našiel azyl v Kanade (1877 – 1881), kde sa k Indiánom vláda správala podstatne lepšie. Napriek tomu sa Sediaci býk vrátil do USA.

Jeho skupina bola poslednou, ktorá zostala a aj ona sa zmierila s rezerváciou. Típí vymenil za zrub a žil v rezervácii. Istý čas jazdil s cirkusom Buffalo Billa, kde vystupoval vo „Wild West Show“ a „show business“ sa mu celkom páčil. Ľudia mu platili za podpis. 

Nezabudol však na jednu zo štyroch základných vlastností - štedrosť, a tak väčšinu z toho, čo si zarobil, rozdal.

V roku 1890 pri návšteve rezervácie, vydal agent James McLaughlin príkaz indiánskej polícii na jeho zatknutie, pretože Sediaci býk tancoval zakázaný mystický „Tanec duchov“.
 
Pri zatýkaní nastal v dedine zmätok a Sediaceho býka zastrelili vlastní ľudia, ktorí ho prišli zatknúť.

## Iné projekty

Kategória:Narodenia v 1831
Kategória:Úmrtia 15. decembra
Kategória:Úmrtia v 1890
Kategória:Náčelníci severoamerických Indiánov
Kategória:Obete mučenia
Kategória:Divoký západ
Kategória:Dejiny USA
Na západe nič nové

***Na západe nič nové*** () je román Ericha Maria Remarqua z roku 1929. Kniha mala veľký úspech a šokovala hlavne svojím reportážnym a dezilúznym štýlom, miestami až podrobným pohľadom na svetovú katastrofu. Podľa motta je kniha pokusom podať správu o generácii, ktorá bola zničená vojnou - aj keď unikla jej granátom.

## Charakteristika
Už po vydaní v berlínskych novinách v novembri 1928 sa z neho stal bestseller, ktorý šokoval svet a z celkom bezvýznamného novinára urobil adepta na Nobelovu cenu za literatúru. Vďaka enormnému úspechu sa „novinový“ román dočkal aj knižného vydania v roku 1929 a v apríli 1930 aj hollywoodskeho filmového spracovania pod názvom *All Quiet on the Western Front* (Lewis Milestone, réžia), ktoré dodnes patrí ku klenotom vojnovej kinematografie. Premiéru filmu v Berlíne sprevádzali búrlivé protesty nacistov vedené Josephom Goebbelsom - budúcim ministrom propagandy. Nacisti označovali film za židovský a protinemecký. 11. decembra 1930 bolo nakoniec premietanie zakázané.

## Iné projekty

Kategória:Erich Maria Remarque
Kategória:Nemecké romány
Kategória:Knihy z 1929
Kategória:Stratená generácia
Kategória:Sfilmované romány
Kategória:Romány o prvej svetovej vojne
Cesta späť

***Cesta späť*** () je román nemeckého prozaika Ericha Maria Remarqua z roku 1931. Témou románu je mýtus frontového kamarátstva prenesený do civilného života. *Cesta späť* je voľným, umelecky menej vydareným pokračovaním románu Na západe nič nové.

## Dej

Príbeh skupinky vojakov, pochádzajúcich z jedného mesta, ktorý sa po skončení 1. svetovej vojny vracajú späť do svojich domovov. Sú plní optimizmu a dúfajú, že všetko bude tak, ako si predstavujú. Cestou z bojiska stretávajú amerických vojakov a vidia, že vojna bola dopredu rozhodnutá, pretože Američania majú dokonalé vybavenie, dostatok jedla a oni nemajú čo jesť a ich šaty sa na nich doslova rozpadajú.

Po návrate domov im celá vojna pripadá zbytočná a vojakom sa vybavujú staré príjemné spomienky na zážitky, ktoré tu prežili. V ich domovoch ich čaká veľké prekvapenie. Zisťujú, že sa veľmi zmenili, nemôžu si kdekoľvek vziať to čo chcú, ako to robili vo vojne. Tiež sa nedokážu správať ako ostatní, pretože vojna ich tak silno poznamenala, že na ňu nemôžu zabudnúť. Nezáleží, či niekto v afekte niekoho zabije, či sa niekto zblázni alebo spácha samovraždu, všetky tieto činy sú kruté a zbytočné.

V povojnovom Nemecku sa rozširujú podvody a čierne obchody. Vo vojne si boli všetci vojaci rovní a vďaka tomu si perfektne rozumeli a domnievali sa, že ich priateľstvo je skalopevné. Po nej sa ale začína dbať na sociálne postavenie, čo vedie k nenávisti, nepriateľstvu a častým sporom. Najkrutejšie je sklamanie niektorých vojakov, ktorí sa celú vojnu tešili domov, ale po ich návrate zisťujú, že ich manželky ich opustili. Veľa vojakov sa uchyľuje na dedinu, kde zastávajú rôzne obyčajné práce, z dôvodu predovšetkým kvôli vojne nedokončenom vzdelaní. Poslednou ranou je samovražda bývalých priateľov z vojny, ktorí psychicky nezvládnu váhu celej doby a spáchajú samovraždu.

Kniha je zamyslením nad vojnou a budúcnosťou, či sa bojovalo za dobrú vec či len z rozmarov generálov.

## Referencie

Kategória:Erich Maria Remarque
Kategória:Knihy z 1931
Kategória:Stratená generácia
Kategória:Nemecké romány
Kategória:Sfilmované romány
Zástava

[thumb|Zástava [Preobraženský pluk|Preobraženského pluku]]
**Zástava** (nesprávne alebo zastarano [bohemizmus]: *prápor*) je obyčajne obdĺžniková látka so záväznou kombináciou farieb a vzorov pevne spojená klincami so zástavovou žrďou opatrenou ozdobným špicom, menej často je spojená so zástavovým stožiarom. Používa sa ako symbol istého spoločenstva (zástava spolku, vojenská zástava práporu, pluku a pod.).

## Zástava v širšom zmysle
Výraz **zástava** sa v širšom zmysle používa ako synonymum vexila, čiže zahŕňa okrem iného aj vlajku - pozri zástava (rozlišovacia stránka).

## Zástava a koruhva
Ak je zástava orientovaná zvislo a je spojená s priečnym rahnom, nazýva sa koruhva. Koruhva sa však často klasifikuje nie ako druh zástavy, ale ako samostatný typ vexila. 

## Zástava a vlajka
Zástava sa od vlajky odlišuje najmä tým, že často ide o jedinečný kus, ktorý je nezastupiteľný. Pomer jej strán zástavy však nie je na rozdiel od vlajky záväzne stanovený, čo znamená, že zástava môže byť aj dlhšia.

## Zdroje

## Pozri aj
* vexilológia
* vlajka

Kategória:Symboly
Kategória:Vexilológia
Izolacionizmus

[thumb|right|Protest za neúčasť USA v [Druhá svetová vojna|druhej svetovej vojne.]]
**Izolacionizmus** je politická stratégia štátov spočívajúca v zaujímaní postoja neúčasti na medzinárodných udalostiach. 

Známy bol izolacionizmus Číny, Japonska, USA pred 2. svetovou vojnou s krátkym prerušením počas prvej a napríklad neutralita Švajčiarska.

Prvýkrát sa výraz explicitne použil v USA v období boja za nezávislosť. Ďalším stupňom bola tzv. Monroeova doktrína z roku 1823, kde americký prezident Monroe v súvislosti s hroziacou španielskou intervenciou do Mexika poslal európskym štátom list oznamujúci americký izolacionizmus vo vzťahu k Európe a žiadal to isté od Európy vo vzťahu k USA. Americký izolacionizmus narušila až účasť USA v prvej svetovej vojne. Po nej však bol opäť obnovený (nevstup USA do Spoločnosti národov, obmedzenie prisťahovalectva a pod.). Americký izolacionizmus definitívne ukončila účasť v druhej svetovej vojne a tzv. Trumanova doktrína z roku 1947. V súčasnosti požadujú v USA návrat k zahraničnej politike „otcov zakladateľov“ z pohľadu rozšírenia menšinové názorové prúdy. Patria medzi nich napríklad prezidentský kandidát Ralph Nader, paleokonzervatívec Pat Buchanan, a niektorí libertariáni ako napríklad Justin Raimondo.

Slovensko sa o izolacionizmus nikdy nesnažilo a vzhľadom na svoju veľkosť, polohu a politické pomery v okolitých krajinách ani nikdy nemohlo. Ako súčasť Uhorska nemalo vlastnú zahraničnú politiku. Po vzniku Česko-Slovenska sa muselo snažiť o získanie silných spojencov, pretože sa (právom) obávalo expanzívnej politiky Sovietskeho zväzu, Nemecka a Horthyho Maďarska. Počas vojnového štátu bola zahraničná politika úplne podriadená Nemecku a po obnovení spoločného štátu s Čechmi zase pod vplyvom Moskvy. Po Nežnej revolúcii v roku 1989 sa slovenská zahraničná politika zamerala na vstup do Európskej únie a NATO, požiadavky na izolacionizmus alebo neutralitu prichádzali len zo zanedbateľnej časti spoločnosti.

Kategória:Politika
DVD-RAM

**DVD-RAM** (DVD–Random Access Memory) je štandard ktorý v roku 1996 predstavilo DVD Forum. Určuje prepisovateľné DVD-RAM média a náležité DVD mechaniky. Médiá DVD-RAM sa v počítačoch, videokamerách a videorekordéroch používajú od roku 1998.

## Konštrukcia
DVD-RAM je jednou z troch súperiacich technológií v oblasti prepisovateľných DVD. Konkurenciou sú formáty DVD-RW a DVD+RW. Technológia DVD-RAM zabezpečuje dobrú integritu a uchovanie dát pred poškodením pomocou viacerých mechanizmov a vlastností, čím je formát DVD-RAM vnímaný u ľudí (ktorí potrebujú uchovávať svoje dáta na DVD na dlhšie obdobie) ako lepšia voľba než ostatné formáty DVD používané pre bežné počítačové úlohy ako je všeobecné uchovávanie dát a archivácia. 

Štandardy Mount Rainier Format a SecurDisc pre DVD+/-RW (ktoré taktiež pracujú s DVD-RAM, CD-R a CD-RW) tak trochu zmenšujú vnímané výhody formátu DVD-RAM v kategórii integrity dát, nie však v kategórii uchovania, alebo ochrany dát pred poškodením.

Kategória:Dátové nosiče
Kategória:DVD
Plod

**Plod** môže byť:

* rastlinný útvar obsahujúci semená, pozri plod (rastlina)
* zárodok vyvíjajúci sa v tele matky, pozri plod (medicína)
Čachtická pani

**Čachtická pani** môže byť:
*Alžbeta Bátoriová
*román J. Nižnánskeho, pozri Čachtická pani (román)
*divadelná hra V. Klimáčka, pozri Čachtická pani (dráma)
Czech soccer manager

**CSM: Czech soccer manager 2002/FE** je česká freeware počítačová hra manažérového typu. Jej autorom je skupina okolo Petra Vašíčka. 

## História

Počiatky hry siahajú až do roku 1996, keď vyšla prvá verzia hry pod názvom „Victory Soccer Manager“ vytvorená v programovacom jazyku QBasic. Jej autorom bol Petr Vašíček.
V roku 1998 vyšla graficky aj hrateľne vylepšená verzia s názvom „Czech Socer Manager“. Po jej úspešnom vydaní boli vytvorené aj verzie *„CSM99“* v programovacom jazyku Delphi, „*CSM2000*“ a neskôr „*CSM 2001*“. V roku 2002 bola vytvorená verzia „*CSM2002*“, ktorá bola ohlasená ako posledná. Autori sa však nakoniec rozhodli vytvoriť ešte jednu verziu, uzatvárajúcu celú sériu pod názvom „Czech Soccer Manager : Final Edition.“

## Ligy a turnaje

V tejto hre existujú aj rôzne turnaje a ligy. Kedysi boli najkvalitnejšie Master Cup, F Cup a United Cup, dnes záujem o turnaje upadá a všetky tri už zanikli. Momentálne sa hrajú iba S-CSM Cup a Full Cup.

## Systémové požiadavky
CPU (procesor)&nbsp;-&nbsp;200MHZ, RAM &nbsp;-&nbsp;32MB, VGA (grafická karta)&nbsp;-&nbsp;2MB, HDD (hardisk)&nbsp;-&nbsp;22MB

## Externé odkazy
* CSMweb - oficiálny web server
* CSM - legální droga - recenzia hry
* S-CSM Cup  - turnaj v CSM

Kategória:Športové počítačové hry
Kategória:České videohry
Kategória:Počítačové hry
Vtákopanvové dinosaury

**Vtákopanvové dinosaury** alebo **vtákopanvé dinosaury** () je jedna z dvoch hlavných podskupín (radov) dinosaurov (), charakterizovaná predentárnou kosťou na sánke a panvou, ktorá pripomínala panvu vtákov (odtiaľ pochádza vžitý názov – vtákopanvové dinosaury). Skupina vtákopanvových dinosaurov je niekedy považovaná za dinosauriu obdobu kopytníkov.

## Vývoj

### Začiatky
Prvotné vtákopanvé dinosaury sú pomerne zle známe. Išlo len o malé agilné formy, spravidla dvojné, spôsobom života podobné dnešným antilopám. Koncom triasu (pred 230 až 205 miliónmi rokov), sa vyskytovali vzácne alebo v lokalitách, z ktorých nám chýba dostatočný fosílny materiál. Z vrchného triasu vlastne poznáme jediný dobre zachovaný rod (Pisanosaurus), ďalší je doložený zo sporých pozostatkov (Technosaurus). Ostatok sú početné rody známe iba zo zubov, ktoré ani nemuseli patriť dinosaurom (triasový Revueltosaurus, pokladaný za „vtákopanvého“ dinosaura, bol prednedávnom na základe nových pozostatkov zaradený medzi zvláštne bylinožravé krokodíly).

### Stúpajúci úspech
Už začiatkom jury sa objavili mnohé nové podskupiny „vtákopanvých“ dinosaurov. Boli to prvotné obrnené dinosaury (predkovia neskorších stegosaurov a ankylosaurov), ale aj rôzne nové malé formy, disponujúce rôznymi modifikáciami čeľustí (*Heterodontosauridae*, *Cerapoda*). Časom sa stávali „vtákopanvé“ dinosaury stále viac úspešné. Koncom jury to už boli suveréne dominantné malé až stredne veľké bylinožravce. Počas kriedy ich počty stúpli ešte viac, sprvu vďaka početným príbuzným rodu Iguanodon a koncom kriedy vďaka *hadrosaurom* (*Hadrosauridae*), ktoré sa stali dominantnými bylinožravcami celej severnej pologule.

## Systematika
*Ornithischia* pozostáva z niekoľkých veľmi primitívnych foriem (Lesothosaurus, Pisanosaurus) ktorým bývajú niekedy vynímané osobité čeľade a skupiny **Genasauria**, vyznačujúcej sa zubami posadenými dovnútra čeľustí. Genasauria pozostáva z dvoch veľkých skupín: tyreoforov (**Thyreophora**), s kostenými výrastkami na chrbte vo forme platní alebo štítkov, a cerapodov s asymetrickou sklovinou na lícových zuboch. **Cerapoda** ďalej pozostáva z ornitopodov (Ornithopoda) a **Heterodontosauriformes**, čo je skupina zahrňujúca čeľaď **Heterodontosauridae** a marginocefalovce (**Marginocephalia**), ktorej zástupcovia, rohaté a hrubohlavé dinosaury, disponovali kostenou obrubou hlavy a vytŕčajúcimi lícnymi kosťami.

Vnútorná systematika je uvedená v článku dinosaury. Podobná je takáto systematika (zachytáva stav okolo roku 2006):

Ornithischia:
* rod Pisanosaurus
* rod Lesothosaurus
* skupina Genasauria: 
** podrad Thyreophora: 
*** rod Scelidosaurus
*** infrarad Ankylosauria
*** infrarad Stegosauria
** skupina Cerapoda: 
*** podrad Ornithopoda
*** skupina Heterodontosauriformes:
**** čeľaď Heterodontosauridae
**** podrad Marginocephalia:
***** infrarad Ceratopsia
***** infrarad Pachycephalosauria

## Pozri aj
* Lesothosaurus
* Pisanosaurus
* Saurischia

## Iné projekty
Yukon (rieka)

**Yukon** je mohutná severoamerická rieka dlhá . Pramení a takmer polovica jej toku leží v Kanade, preteká štátom Aljaška v USA a vlieva sa deltou Yukonu do Beringovho mora.

## Povodie Yukonu
Celkové povodie rieky Yukon je , z toho  leží v Kanade. Tečie niekoľkými národnými parkmi a rezerváciami, pričom polovicu tvoria lesy. Meno rieky Yukon pochádza z jazyka pôvodných obyvateľov oblasti a znamená „veľká rieka“. Yukon je najdlhšou riekou na Aljaške a v teritóriu Yukon a bola jednou z najdôležitejších dopravných trás počas zlatej horúčky na Klondike v rokoch 1898 a 1899. Kolesové riečne člny brázdili hladinu rieky až do vybudovania cesty Klondike Highway v roku 1950.

Yukon preteká cez veľmi riedko osídlené územie. Napriek svojej dĺžke rieka tečie iba cez niekoľko miest a osád. V teritóriu Yukon je to Whitehorse, Carmacks a Dawson a na Aljaške Circle, Fort Yukon, Stevens Village, Tanana, Ruby, Galena, Nulato, Grayling, Holy Cross, Russian Mission a Ohogamut.

## Spor o prameň rieky
Rieka Yukon pramení v Prímorskom pohorí (Coastal Range) v severnej časti kanadskej provincie Britská Kolumbia. V Kanade však preteká hlavne teritóriom Yukon, ktorému dala meno. Za prameň rieky Yukon sa všeobecne považuje ľadovec Llewellyn na južnom výbežku jazera Atlin v Britskej Kolumbii. Odporcovia tohto názoru tvrdia, že prameňom Yukonu je jazero Lindeman v severnej časti Chilkoot Trail. Nech je to akokoľvek, voda z jazera Atlin tečie do jazera Tagish, tak isto ako aj voda z jazera Lindeman, potom ako preteká cez jazero Bennett Lake. Voda z jazera Tagish tečie do jazera Marsh a rieka vytekajúca zo severnej časti tohto jazera južne od Whitehorse už nesie názov Yukon. Sú však aj také názory, že prameňom rieky Yukon by v skutočnosti malo byť jazero Teslin, pretože rieka Teslin, ktorá z neho vyteká má dlhší tok, keď sa vlieva do Yukonu ako samotná rieka Yukon. 

## Mosty na Yukone
náhľad|Most E. L. Pattona
Napriek jej dĺžke sú na rieke Yukon vybudované iba štyri cestné mosty: 
* most Lewes, severne od jazera Marsh na Aljašskej diaľnici;
* most Roberta Campbella vo Whitehorse,
* most rieky Yukon v Carmacks na ceste Klondike Highway;
* most E. L. Pattona, severne od Fairbanks na ceste Dalton Highway.

V Dawson City most nahrádza v lete trajekt a v zime sa jazdí po zamrznutej rieke. V marci 2004 bol vyhlásený plán na vybudovanie mosta v Dawsone.

Vo Whitehorse sú vybudované aj dva mosty pre peších, okrem toho sa tam dá prejsť aj po priehradnej hrádzi.

## Referencie

## Pozri aj
* Yukon (delta)

## Iné projekty

Kategória:Rieky v USA
Kategória:Rieky v Yukone
Kategória:Rieky v Britskej Kolumbii
Kategória:Geografia Aljašky
Kategória:Medzinárodné rieky v Severnej Amerike
Yukon (teritórium)

**Yukon** alebo **Yukonské teritórium** (angl. *Yukon*, *Yukon Territory* alebo *the Yukon*) je kanadské teritórium na jeho severozápadnom okraji. Na východe susedí so Severozápadnými teritóriami, na juhu s Britskou Kolumbiou a na západe s Aljaškou (USA). Jeho hlavným mestom je Whitehorse. Má rozlohu 482 443 km², čo z neho robí 9. najväčšie teritórium alebo provinciu Kanady a zároveň najmenšie teritórium.

## Geografia
thumb|left|Richardson Mountains
Yukon leží na predele kontinentálnej časti severoamerického kontinentu a polostrovom Aljaška.

Krátky úsek jeho severného okraja tvorí pobrežie Severného ľadového oceánu (konkrétne Beaufortovo more), naopak jeho juhozápadný cíp ústi takmer (až na cca 20 km územie USA) k vodám Tichého oceánu (Aljašského zálivu).

Značnú časť územia a súčasne povodie rovnomennej rieky tvorí Yukonská pahorkatina. Yukon sa rozkladá na severnej časti Skalistých hôr, najvyššie vrcholy (najmä v južnej časti tejto oblasti) sú súčasne najvyššími vrcholmi celého pohoria. Vo velehorských priesmykoch a údoliach sa nachádza väčšie množstvo ľadovcových a horských jazier. Na juhovýchodnom, juhozápadnom a severozápadnom okraji teritória sa rozkladajú štyri väčšie národné parky.

Do Yukonu zasahuje rozsiahle pohorie Kordillery. Väčšina (19 z 20) najvyšších hôr Kanady leží práve v tomto teritóriu.

## Demografia
Teritórium obýva asi 31 000 obyvateľov, z ktorých niečo málo cez 23 000 žije vo Whitehorse, jeho hlavnom meste situovanom cca 80 km od južnej hranice teritória. Teritórium je pomenované po rieke Yukon. V doprave má väčší podiel letecká doprava, jediná väčšia pozemná komunikácia vedie južnou časťou teritória a spája hlavné mesto s aljašským mestečkom Tok. Z Whitehorse, hlavného mesta Yukonu vedie na sever Klondike Highway, pohodlná asfaltová cesta s množstvom zaujímavostí až do Dawson City a potom ďalej na Aljašku. Niekoľko kilometrov pred Dawson city odbočuje doprava Dempster Highway, prašná cesta, ktorá vedie na sever do delty rieky Mackenzie a ako jediná cesta v Kanade prekračuje polárny kruh. Cesta je špeciálne konštruovaná, aby vydržala na permafroste a neprepadla sa.

## Galéria

Súbor:Yukon River at Whitehorse -b.jpg|Hlavné mesto Whitehorse na rieke Yukon
Súbor:Mount Logan.jpg|Vrch Mount Logan ) je najvyšším v Yukone a celej Kanade
Súbor:Dawson Yukon June 07.jpg|Pohľad na mesto Dawson City
Súbor:Canoeing the Yukon River.jpg|Rieka Yukon
Súbor:Miners climb Chilkoot.jpg|Zlatokopi cestou chodníkom Chilkoot Trail počas zlatej horúčky na Klondike


## Odkazy
### Súvisiace články
* Zlatá horúčka na Klondiku

## Iné projekty

## Zdroj


Kategória:Provincie a teritóriá v Kanade
Boston (Massachusetts)

**Boston** je hlavné a najväčšie mesto amerického štátu Massachusetts a najväčšie mesto Nového Anglicka. Je to námorný prístav na východnom pobreží USA. Leží pri zálive Massachusetts a ústí rieky Charles a Mystic do Atlantického oceánu. Počet obyvateľov je 675 647 (2020), metropolitná oblasť má 4 552 402 obyvateľov (2010).

## Charakteristika
Je to vedecké a univerzitné stredisko, ďalej významné finančné, obchodné a priemyselné stredisko. Je známe najmä vďaka obchodu s vlnou a rybím trhom, z priemyslu chemickým, polygrafickým, elektronickým a lodiarskym priemyslom. 

Mesto je aj sídlom katolíckeho arcibiskupa a anglikánskeho biskupa.

V súčasnosti (2005) vrcholí zaujímavý projekt (začiatok v roku 1987) premiestnenia všetkých hlavných ciest stredu mesta (highways) celkovej dĺžky 8 míľ pod zem. V USA sa projekt prezýva „The  Dig“ (čo je narážka na stavbu panamského prieplavu označovanú ako „The Big Ditch“)

Obyvatelia sú známi charakteristickým dialektom vypúšťajúcim „r” a pripomínajúcim európsku angličtinu.

Jednou z najznámejších športových udalostí v meste je Bostonský maratón,  dlhý pretek, ktorý je najstarším každoročným maratónom na svete.

## Dejiny
Ide o jedno z najstarších miest severnej Ameriky. Založili ho roku 1625 anglickí puritáni pod názvom Trimountaine. Ako hlavné mesto Massachusetts Bay Colony bolo v 17. storočí východiskom puritánskej kolonizácie v štáte Massachusetts.Mesto žilo ako obchodný a rybársky prístav a centrum lodného priemyslu. Bohatlo najmä z obchodu s Európu, Afrikou a Západoindickými ostrovmi. Od roku 1770 dôležité stredisko boja Američanov za nezávislosť (napr. 1770 bostonský masaker; 1773 tzv. bostonské pitie čaju). Padlo za obeť častým požiarom (1872, 1945). V 19. storočí sa z mesta stalo kultúrno-umelecké a prvé priemyselno-finančné centrum USA.

## Významné budovy

* Old Corner Book Store (1712) – pôvodne polyfunkčná budova, neskôr nakladateľstvo
* Old State House (1713) – bývalé sídlo britskej koloniálnej vlády, dnes múzeum
* Old South Meeting House (1729) – dnes múzeum
* Faneuil Hall (1740-1742) – pôvodne tržnica)
* State House (1795 – 1798) – budova vlády Massachusetts s múzeum; s pozlátenou kupolou
* Trinity Church/Kostol sv. Trojice (1873 – 1877)
* Public Library /Verejná knižnica (1888 – 1892 a 1971)
* Radnica (1962 – 1968)
* State Service Center (1967 – 1972)
* John Hancock Center (1968 – 1975) so známym  vysokým Hancock Tower
* J. F. Kennedy Library/Knižnica J. F. Kennedyho (1977 – 1979)
* Museums School v rámci Museum of Fine Arts (1986 – 1987)
* Boston Design Center (1988)

## Osobnosti mesta

## Partnerské mestá

## Referencie

## Pozri aj
* Hlavné mestá štátov USA

## Iné projekty

## Externé odkazy
* https://www.webnoviny.sk/boston-historia-verzus-moderna-v-metroch-stvorcovych/


Kategória:Mestá v Massachusetts
Kategória:Hlavné mestá štátov USA
Kategória:Veľkomestá USA
Kategória:Prístavné mestá v USA
Kategória:Prístavné mestá Atlantického oceánu
Yukon (delta)

náhľad|vpravo|Satelitná snímka

**Delta rieky Yukon** je jedna z najväčších delt na svete.

Delta sa nachádza v štáte Aljaška v USA. Tvorí ju zložitá spleť malých jazier a vodných kanálov na sútoku riek Yukon a Kuskokwim ústiacich tu do Beringovho mora. Delta a okolité pobrežné vody sú rajom pre divú zver.

Kategória:Delty
Dempster Highway

**Dempster Highway** *(v Severozápadných teritóriách *'Highway 8**, v Yukone **Highway 5*')* je cesta spájajúca cestu Klondike Highway v kanadskom teritóriu Yukon s mestečkom Inuvik ležiacom na delte rieky Mackenzie v Severozápadných teritóriách. 

Cesta má štrkový povrch. Bola vybudovaná v rokoch 1959 až 1979. Začína asi 40 km východne od mesta Dawson a po 736 km končí v Inuviku. Väčšia časť cesty sleduje starú trasu po ktorej jazdili psie záprahy. Asi v polovici, niekoľko kilometrov za hotelom Eagle Plains, cesta pretína severný polárny kruh. Je to jediná cesta v Kanade, ktorou je možné prekročiť severný polárny kruh a jedna z dvoch takých ciest na severoamerickom kontinente. Druhou je Dalton Highway na Aljaške v USA. V zime je cesta predĺžená o ďalších 194 km až do osady Tuktoyaktuk na pobreží Severného ľadového oceánu, pričom sa jazdí po zamrznutej delte rieky Mackenzie ako po ľadovom moste.

## Iné projekty

Kategória:Cestná infraštruktúra v Kanade
Kategória:Doprava v Yukone
Kategória:Doprava v Severozápadných teritóriách
Boston

**Boston** je:
*meno nasledujúcich sídiel:
**Boston (Anglicko)
**Boston (Georgia), USA
**Boston (Indiana), USA
**Boston (Kentucky), USA
**Boston (Massachusetts), USA
**Boston (New York), USA
**Boston (Pensylvánia), USA
**Boston (Texas), USA
**Boston (Virginia), USA 
*správna jednotka Boston (Davao Oriental), Filipíny
*špeciálna forma valčíka, pozri Boston (tanec)
* v 18. a 19. storočí obľúbená kartová hra najmä v kruhoch námorníkov, pozri Boston (kartová hra)
* meno rockovej skupiny, pozri Boston (hudobná skupina), a jej prvého albumu, pozri *[[Boston (album)]]*.

## Pozri aj
*Boston Corners (New York), do roku 1857 v Massachusetts
*Boston Heights (Ohio) 
*Boston Spa vo West Yorkshire, Anglicko
*Boston Township (Summit County, Ohio)
*New Boston
*North Boston (New York)
*South Boston (Virginia)
*Neu Boston, časť Storkowa v Brandenbursku (Nemecko)

*The Douglas Boston bola skupina bojovných a bombardérskych lietadiel.

## Osoby  menom Boston
*Ralph Boston je americký atlét.
Inuvik

**Inuvik** je jedno z najsevernejšie položených miest v Kanade, ležiace v Severozápadných teritóriách. Má 3 451 obyvateľov (údaj z roku 2004).

## História
Inuvik bol vybudovaný v roku 1953 kvôli premiestneniu administratívneho centra oblasti z dedinky Aklavik, ležiacej v západnej časti delty rieky Mackenzie, ktorá bola často postihovaná záplavami a nemala priestor na územný rozvoj. Pôvodne sa nazýval Nový Aklavik, ale v roku 1958 bol premenovaný na Inuvik, čo v reči pôvodných obyvateľov znamená ***Miesto človeka***.

Inuvik sa stal mestom v roku 1970. V roku 1979, po dobudovaní cesty Dempster Highway, sa Inuvik stal súčasťou kanadského cestného systému a zároveň najsevernejším mestom, ktorý je dosiahnuteľný automobilovou dopravou v letných mesiacoch. V zime je možné pokračovať z Inuviku ďalej na sever až do osady Tuktoyaktuk na pobreží Severného ľadového oceánu po zamrznutej delte rieky Mackenzie.

V rokoch 1971 až 1990 bola ekonomika mesta oživovaná miestnou základňou kanadských ozbrojených síl a petrochemickými spoločnosťami, hľadajúcimi ropu v údolí rieky Mackenzie a v Beaufortovom mori. V roku 1990 sa táto podpora zrútila z mnohých dôvodov, vrátane zrušenia štátnych dotácií, miestneho odporu voči petrochemickému prieskumu a nízkym svetovým cenám ropy.

## Geografia
* **Poloha:** východná časť delty rieky Mackenzie, asi 100 km od pobrežia Severného ľadového oceánu a asi 200 km severne od severného polárneho kruhu.
* **Súradnice:** 68° 19´ severnej zemepisnej šírky a 133° 29´ západnej zemepisnej dĺžky.
* **Zvláštnosti:** Vzhľadom ku svojej polohe je v Inuviku každoročne v lete priemerne 56 dní, keď slnko nezapadá a je neustále nad obzorom a v zime naopak 30 dní, keď slnko vôbec nevyjde nad obzor.
* **Prístup:** počas väčšiny roka do Inuviku prístup po ceste Dempster Highway. Cesta je uzatvorená na jeseň, kým nezamrzne rieka Mackenzie, pretože v zime sa jazdí po jej zamrznutej hladine a na jar kým rieka rozmŕza, pretože v lete sa tok rieky prekonáva trajektom. V období zamŕzania a rozmŕzania rieky Mackenzie je prístup do Inuviku iba letecky. Keď rieka Mackenzie nie je zamrznutá, funguje na nej aj lodná doprava z Hay River na Veľkom jazere otrokov do osád celej západnej Arktídy, vrátane severného pobrežia Aljašky.

## Externé odkazy
*oficiálna stránka mesta 

## Iné projekty

Kategória:Mestá v Severozápadných teritóriách
Nové Anglicko

náhľad|Nové Anglicko
[náhľad|Vlajka Nového Anglicka počas [Americká vojna za nezávislosť|vojny za nezávislosť]]
[náhľad|[Portland Head Light, historický maják na pobreží Mainu]]

**Nové Anglicko** () je dnes neformálny región USA zodpovedajúci štátom Maine, New Hampshire, Vermont, Massachusetts, Rhode Island a Connecticut na ploche . Historicky to bola severná časť pôvodnej Virgínie (čo bolo celé východné pobrežie), teda jeden čas už asi od 38. rovnobežky na sever. Jeho hlavným centrom je Boston.

Meno tomuto regiónu dal John Smith, ktorý ho skúmal v roku 1614. Územie bolo kolonizované v roku 1620 príchodom Otcov pútnikov. Osídlili ho puritáni. Územie bolo charakteristické početnými prístavmi a lodným priemyslom a bolo centrom Americkej vojny za nezávislosť.

Sever územia je vidiecky, juh zas veľmi urbanizovaný.

## Dejiny Nového Anglicka
Nové Anglicko, rozprestierajúce sa v severovýchodnej časti Spojených štátoch, malo zväčša len tenkú vrstvu kamenistej pôdy, relatívne málo rovinatých plôch a dlhé zimy, takže uživiť sa farmárčením bolo veľmi ťažké. Obyvatelia Nového Anglicka si našli iné zdroje obživy, spútali vodnú energiu a vybudovali mlyny a píly. Dostatok dreva umožnil vznik lodiarskeho priemyslu. Vynikajúce prístavy prispeli k rozvoju obchodu a more sa stalo zdrojom veľkého bohatstva. Lov tresky v Massachusetts rýchlo nadobudol obrovský rozmach. Pretože väčšina prvých osadníkov žila v dedinách a mestách na pobreží, mnohí obyvatelia Nového Anglicka sa venovali obchodu alebo podnikali. Obecné pasienky a lesné parcely slúžili potrebám mestských obyvateľov, ktorí obrábali malé farmy v blízkosti. Kompaktné osídlenie umožnilo zakladať dedinské školy, stavať kostoly a obecné domy či radnice, kde sa občania stretávali, aby rozoberali spoločné záležitosti.

Kolónia massachusettského zálivu úspešne rozvíjala obchodnú činnosť. Od polovice 17. storočia sa postupne rozmáhala a Boston sa stal jedným z najväčších amerických prístavov. 

Lesy na severovýchode poskytovali dubové drevo na trupy lodí, vysoké borovice na rahná a stožiare a živicu na lodné škáry. Kapitáni lodí, ktorí si stavali vlastné lode a plavili sa na nich do prístavov celého sveta, položili základy obchodu, ktorého dôležitosť sústavne narastala. Na konci koloniálneho obdobia tretinu všetkých lodí plaviacich sa pod britskou vlajkou postavili v Novom Anglicku. Ryby, lodiarske potreby a výrobky z dreva prispievali k rozvoju obchodu.

## Tovar
Vývozcovia do zámoria čoskoro zistili, že výhodným tovarom je rum a otroci. Jednou z najvýnosnejších - a zároveň najodpornejších - praktík tých čias bol takzvaný trojuholníkový obchod. Obchodníci a vývozcovia nakupovali za novoanglický rum afrických otrokov, potom otrokov predali v oblasti Karibiku, kde nakúpili melasu, ktorú doviezli domov, aby ju predali miestnym výrobcom rumu.

## Referencie
* Cincotta, Howard, ed. United States. United States Information Agency. Amerických dejín. Vienna: USIA Regional Program Office

Kategória:Regióny v USA
Daniel (prvé meno)

**Daniel** je mužské krstné meno. Pôvod má v hebrejčine, kde *Dáníél* znamená „Boh rozsúdil“, „Boh je sudca“. V domácnostiach prezývaný ako Danko, Danielko, Dano, Danuše, Danči.

Meniny na Slovensku má 21. júla.

## Slávni nositelia
* Daniel (prorok)
* Daniel Hevier – slovenský básnik
*Daniel Baláž – slovenský rozhlasový moderátor, publicista, DJ, hudobný dramaturg a bubeník
* Daniel Dangl – slovenský zabávač, moderátor, režisér a herec
* Daniel Sebastián Štrauch – slovenský youtuber a vloger

## Referencie

Kategória:Krstné mená
Kategória:Mužské mená
Kategória:Mužské mená hebrejského pôvodu
Deň pracovného pokoja

**Dni pracovného pokoja** sú dni, na ktoré pripadá nepretržitý odpočinok pracujúcich v týždni, a sviatky.

Podľa Zákonníka práce prácu v dňoch pracovného pokoja možno nariadiť len výnimočne, a to po prerokovaní s príslušným odborovým orgánom. V deň nepretržitého odpočinku v týždni možno zamestnancovi nariadiť len tieto nevyhnutné práce, ktoré sa nemôžu vykonať v pracovných dňoch: 
* naliehavé opravárske práce
* nakladacie a vykladacie práce
* inventúrne a uzávierkové práce
* práce vykonávané v nepretržitej prevádzke za zamestnanca, ktorý sa nedostavil na zmenu
* práce na odvrátenie nebezpečenstva ohrozujúceho život, zdravie alebo pri mimoriadnych udalostiach
* práce nevyhnutné so zreteľom na uspokojovanie životných, zdravotných a kultúrnych potrieb obyvateľstva
* kŕmenie a ošetrovanie hospodárskych zvierat
* naliehavé práce v poľnohospodárstve v rastlinnej výrobe pri zakladaní, ošetrovaní a zbere pestovaných plodín a pri spracovaní potravinárskych surovín

Vo sviatok možno zamestnancovi nariadiť len práce, ktoré možno nariadiť v dňoch nepretržitého odpočinku zamestnanca v týždni, práce v nepretržitej prevádzke a práce potrebné pri strážení objektov zamestnávateľa. To však nevylučuje možnosť dohody zamestnávateľa so zamestnancom, že bude vykonávať prácu, ktorá nespadá pod tieto výnimky.

Na pracoviskách s nočnými zmenami sa začína deň pracovného pokoja hodinou zodpovedajúcou nástupu zmeny, ktorá v pracovnom týždni nastupuje podľa rozvrhu zmien ako prvá.

Zoznam dní pracovného pokoja určuje zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov.

## Dni pracovného pokoja na Slovensku

* všetky soboty a nedele
* 1. január – Deň vzniku Slovenskej republiky
* 6. január – Zjavenie Pána (Traja králi a vianočný sviatok pravoslávnych kresťanov)
* Veľký piatok
* Veľkonočný pondelok
* 1. máj – Sviatok práce
* 8. máj – Deň víťazstva nad fašizmom
* 5. júl – Sviatok svätého Cyrila a Metoda
* 29. august – Výročie Slovenského národného povstania
* 15. september – Sedembolestná Panna Mária
* 1. november – sviatok Všetkých svätých
* 17. november – Deň boja za slobodu a demokraciu
* 24. december – Štedrý deň
* 25. december – prvý sviatok vianočný
* 26. december – druhý sviatok vianočný

Do roku 2023 bol dňom pracovného pokoja aj 1. september – Deň Ústavy Slovenskej republiky, od 1. januára 2024 bol tento sviatok ako deň pracovného pokoja zrušený z dôvodu zlepšenia stavu verejných financií.

## Referencie


## Pozri aj
* Sviatok
* Zoznam sviatkov na Slovensku

## Externé odkazy
* Zákon č. 241/1993 Z. z. Zákonník práce
* Zákon č. 241/1993 Z. z. o štátnych sviatkoch, dňoch pracovného pokoja a pamätných dňoch

Kategória:Dni
Hnutie obnovy v Duchu Svätom

**Hnutie obnovy v Duchu Svätom** je široký prúd entuziastického kresťanstva, ktorý sa objavil začiatkom 20. storočia a vyznačuje sa tým, že kladie dôraz na obnovenie života človeka pod vplyvom Ducha Svätého. V 20. storočí bolo najrýchlejšie rastúcim kresťanským hnutím na svete. V roku 2011 bol počet letničných a charizmatických kresťanov celosvetovo viac ako 584 000 000 čo je 26,7% z celkového počtu kresťanov . Počet evangelikálnych kresťanov bol viac ako 285 000 000 (13,1%).http://www.pewforum.org/2011/12/19/global-christianity-exec/

Z diachronického hľadiska sa delí na niekoľko vĺn:
*1. Letničné hnutie (tiež nazývané Pentekostálne hnutie)
*2. Charizmatické hnutie
*3. Neocharizmatické hnutie (Viničné hnutie a Hnutie Viery)
*4. Novo-apoštolská reformácia

## Literatúra
*Century Of The Holy Spirit, 100 Years Of Pentecostal And Charismatic Renewal, 1901-2001, Vinson Synan

## Externé odkazy
*

Kategória:Protestantizmus
Loď Argo (súhvezdie)

[náhľad|Súhvezdie Loď Argo z [Johannes Hevelius|Heveliovho atlasu *Uranographia*]]
**Loď Argo** (lat. *Argo Navis*) bolo veľké súhvezdie južnej oblohy zobrazujúce Argó, loď, ktorú používal Jáson a Argonauti na svojej ceste za zlatým rúnom v Gréckej mytológii. Do jej rozdelenia to bolo najväčšie súhvezdie.

Pozostávalo zo 4 častí: Kýl, Korma, Plachty a Lodný stožiar. Súhvezdie rozdelil definitívne Nicolas Louis de Lacaille. Posledné z nich zmenil na Kompas.

## Iné projekty

Loď Argo
Thescelosaurus

**Thescelosaurus**, 3 až 3,5 m. dlhý dinosaurus, bol veľmi primitívny pevne stavaný ornitopod. Je známy z vyše ôsmich kostier a ďalších pozostatkov. Žil pred 68 až 65 miliónmi rokov, nájdený bol na západe Severnej Ameriky.

## Opis
Oproti ornitopodom typu hypsilofodona mal Thescelosaurus silnejšie predné končatiny a zrejme chodil zväčša štvornožky. Na zadné končatiny sa vztýčil, iba keď unikal pred nebezpečenstvom, hoci stavba jeho nôh nasvedčuje, že veľmi rýchly nebol. Chýbajúcu agilitu mu snáď vynahradil kostený pancier na chrbte, ktorým zrejme disponoval. Napriek svojej primitívnosti, ktorú prezrádzajú zuby na prednej časti je hornej čeľuste i počet prstov na nohách, býval až zarážajúco hojný a rozšírený, zrejme po celej dnešnej Severnej Amerike na úplnom sklonku éry dinosaurov. U jedného skameneného jedinca tescelosaura sa zachovalo aj srdce, ktoré oveľa viac pripomínalo srdce vtákov než krokodílov, čo indikuje tvora s telesnou teplotou nezávislou od teploty okolia.

## Druhy
* *T. neglectus*
* *T. garbanii*

Kategória:Ornithopoda
Kategória:Dinosaury zo Severnej Ameriky
Hypsilophodon

**Hypsilophodon** bol 2 až  dlhý bylinožravý dinosaurus zo skupiny Ornithopoda. 
Známy je z dobrých pozostatkov zahrňujúcich celú kostru. Žil pred 126 až 122 miliónmi rokov, nájdený v Anglicku, Španielsku a azda aj v Portugalsku a USA. Typový a jediný druh je **Hypsilophodon foxii**.

## Opis
250px|thumb|left|Kostra hypsilofodona.
Ľahko stavaný hypsilofodon mal malú, pomerne vysokú hlavu s čeľusťami zakončenými rohovinovým zobákom, v hornej čeľusti ešte vybaveným zubami (rezákmi), ktoré sú však primitívnym znakom ornitopodov a vyspelejšie iguanodonty ich stratili. Jeho predné končatiny mali päť prstov so zakrpateným malíčkom (ten bol, ironicky, u iguanodonov plne vyvinutý, hypsilofodon teda iguanodonom priamo nepredchádzal), pričom zadné končatiny boli u neho značne dlhé a silné, vhodné na rýchly beh. Podobne ako antilopy, žil v menších skupinách, možno reprezentujúcich rodinné klany. V minulosti bol chybne považovaný za stromové zviera.

## V populárnej kultúre
Hypsilophodon je známy pomerne dlhú dobu, preto patrí medzi často zobrazovaných malých ornitopódov. Objavil sa tiež v populárnom románe Jurský park spisovateľa Michaela Crichtona z roku 1990 (v rovnomennom filme už sa ale neobjavil). Bol v ňom zobrazený ako menšie, rýchlo skákajúce zviera, vzdialene podobné napríklad dnešným kengurám. V skutočnosti sa však týmto spôsobom zrejme nepohyboval.

## Externé odkazy
* 
* 

Kategória:Ornithopoda
Dryosaurus

**Dryosaurus**, do  dlhý bylinožravec, bol pevnejšie stavaný, no stále rýchly dvoj a štvornohý ornitopod. Tento pomerne primitívny iguanodont vcelku pripomínal hypsilofodona, až na pevnejšiu stavbu tela. Dosť sa ponášal aj na rod Rhabdodon bol však vyspelejší a častejšie sa pohyboval na zadných končatinách. Známy je z prakticky kompletnej kostry a ďalších pozostatkov. Žil pred 155 až 149 miliónmi rokov, nájdený bol v USA a Tanzánii.

## Pozri aj
* Hypsilophodon

Kategória:Iguanodontia
Camptosaurus

**Camptosaurus**, tento  dlhý bylinožravec bol mohutný ornitopód väčší, mohutnejší a vyspelejší než Dryosaurus. Tento pomerne zriedkavý tvor pripomínal stavbou tela viac Iguanodona než Dryosaura. Nebol to totiž iba výlučný dvojnožec, ale pohyboval sa na všetkých štyroch končatinách. Na zadné končatiny sa staval iba počas behu a keď chcel dosiahnuť vyššie. Na predných končatinách došľapoval iba na stredné tri prsty, malíček ostal kratší, ale pohyblivý, kým palec sa krátil a predĺžil jeho bodákovitý pazúr. Na rozdiel od Dryosaura mal tiež podlhovastú lebku. Žil pred 155 až 150 miliónmi rokov, nájdený v USA a Anglicku. Pre jeho Anglický druh sa môže v budúcnosti používať vlastné rodové meno – **Cumnoria**.

## Opis
Camptosaurus mohol chodiť po dvoch aj po štyroch nohách a je menším predchodcom kriedového Iguanodona. Jeho silné zadné nohy so štyrmi prstami mu dávali šancu rýchlo utiecť pred veľkými predátormi. Camptosaurus sa mohol postaviť vzpriamene a šklbať lístie zo stromov a cykasov. Mal k tomu dlhý jazyk. Alebo sa pásol na nízkych rastlinách pri zemi, keď sa sklonil na všetky štyri. Nemal síce zuby v prednej časti čeľuste, ktoré mali tvar zobáka, ale v zadnej časti čeľuste mal dostatok zubov, aby mohol potravu dobre rozžuť. Na rozdiel od Iguanodona nemal Camptosaurus tŕň na palci. Päť prstov na jeho rukách a štyri na jeho nohách pripomínali skôr kopyta ako pazúry. Žil v kŕdľoch a migroval za stravou, keď súčasnú potravu spotreboval. Dosahoval dĺžku 5 až , výšku okolo  a hmotnosť až 1 t.

## Druhy
* *Camptosaurus leedsi*
* *Camptosaurus prestwichii*
* *Camptosaurus depressus*

Kategória:Iguanodontia
Kategória:Jurské dinosaury
Kategória:Dinosaury z Európy
Kategória:Dinosaury zo Severnej Ameriky
Lurdusaurus

**Lurdusaurus** bol veľký bylinožravý dinosaurus, ornitopód zo skupiny Iguanodontia. Na svoju dobu išlo o pomerne vyspelého iguanodonta, vývojovo bol dokonca bližší hadrosauridom („vtákopyskatým dinosaurom“) než rodu Iguanodon. Známy je z nekompletných pozostatkov dvoch jedincov. Žil pred približne 115 miliónmi rokov, nájdený v severnej Afrike. Jediný druh je **Lurdusaurus arenatus**.

## Znaky
Lurdusaurus bol mohutný živočích dlhý okolo 9 metrov a vážiaci pravdepodobne okolo 5 až 6 ton. Síce bol vývojovo vyspelejší než rod Iguanodon, v hlavných vonkajších znakoch sa mu stále podobal. Na rozdiel od iných iguanodona a príbuzných rodov, ktoré sa pohybovali ako po dvoch, tak po štyroch končatinách, bol Lurdusaurus s pomerne krátkymi zadnými končatinami a predĺženými silnými prednými končatinami prispôsobený na štvornohý pohyb. Siluetou tak pripomínal obrovského vymretého pozemného leňocha (Megatherium).

## Galéria

Súbor:Lurdusaurus arenatus thumb spike.jpg|Palcový tŕň Lurdusaura v Muséum national d'histoire naturelle.


## Pozri aj
* Iguanodon
* Ouranosaurus

Kategória:Iguanodontia
Kategória:Kriedové dinosaury
Kategória:Dinosaury z Afriky
Ouranosaurus

**Ouranosaurus** bol  dlhý ľahšie stavaný dinosaurus zo skupiny ornitopodných dinosaurov známej ako Iguanodontia. Vývojovo mal blízko ku vtákopyskatým dinosaurom (Hadrosauridae, ako napr. Edmontosaurus, Corythosaurus a mnohé iné). Žil pred približne 115 miliónmi rokov, nájdený bol v severnej Afrike (teda po boku rodu Lurdusaurus).

## Znaky
Podobne ako ďalšie príbuzné rody spomedzi primitívnych iguanodontov, tiež išlo o dvoj- a štvornohé zviera s nízkou podlhovastou hlavou a silnými zadnými končatinami, na ktorých spočívala väčšina váhy tela. Tento bylinožravec mal výrazne predĺžené tŕne stavcov, ktoré sa mu od špičky stále predlžovali až k väzom, kde prudko klesli. Na tieto tupé výčnelky sa za života dinosaura zrejme upínala kožená plachta, ktorou sa jej majiteľ zbavoval zbytočného tepla. Samcom sa však počas obdobia párenia mohla vplyvom hormonálnych zmien pestro sfarbiť, aby lákala samice a demonštrovala silu jej nositeľa. Predné končatiny tohto tvora boli oproti takému rodu Iguanodon štíhlejšie a pazúr na palci menej výrazný. Zobák tohto blízkeho príbuzného prvých hadrosaurov už mal podobný tvar ako zobák kačice. Na lebke je  zaujímavý malý výčnelok pred očami. Podobný mali aj niektoré iné ornitopody, napr. rod Maiasaura. Význam týchto útvarov je neznámy.

## Pozri aj
* Iguanodon
* Lurdusaurus

Kategória:Iguanodontia
Charonosaurus

**Charonosaurus** je meno vyhynutého bylinožravého dinosaura zo skupiny Ornithopoda. Tento pomerne hojný živočích bol opísaný na základe neúplnej lebky, pričom sú známe aj ďalšie pozostatky viacerých uhynutých jedincov pokope. Žil pred 68 až 65 miliónmi rokov, nájdený bol v centrálnej Ázii. Jediný druh je **Charonosaurus jiayinensis**.

## Znaky
200px|left|thumb|Charonosaurus (na obrázku v zelenej farbe) v porovnaní s človekom
Charonosaurus bol veľmi veľký, zrejme až . dlhý, sedem až osemtonový hadrosaurid („vtákopyskatý dinosaurus“). Pohyboval sa po všetkých štyroch končatinách, pričom väčšina váhy tela spočívala na dlhých zadných končatinách, umožňujúcim vzpriamiť sa do dvojnohého postoja. Podobne ako blízko príbuzný Parasaurolophus, Charonosaurus bol na hlave vybavený dlhým dutým kosteným hrebeňom, ktorý mal tvar trubice, bol napojený na dýchacie cesty zvieraťa a vyrastal z temena smerom dozadu. Tento kostený hrebeň mali pravdepodobne plne vyvinutý iba samce, samice ho mávali kratší. Ako ukázala počítačová animácia rodu Parasaurolophus, tento útvar slúžil pravdepodobne na vydávanie pestrej škály zvukov (dunenie až vysoké tóny, všetko počuteľné na kilometre).

## Referencie

## Externé odkazy
* Obrázok a informácie o charonosaurovi (po anglicky) 

Kategória:Hadrosauridae
Kategória:Kriedové dinosaury
Kategória:Dinosaury z Ázie
Lambeosaurus

**Lambeosaurus** bol veľký dvojnohý a štvornohý bylinožravý dinosaurus, ornitopod z čeľade Hadrosauridae. Žil pred 75 až 73 miliónmi rokov, nájdený bol na západe Severnej Ameriky.

## Výzor
Podobne ako príbuzné hadrosauridy z podčeľade Lambeosaurinae, aj Lambeosaurus disponoval dutým, z boku splošteným kosteným hrebeňom napojeným na dýchacie cesty, ktorý mávali plne vyvinuté len samce. Mláďatá a samice mávali kostený hrebeň menší. Hlava mala typické znaky Hadrosauridae – kačací zobák a početné rady pravidelne sa obmieňajúcich zubov. Výzor ostatku tela lambeosaura, tak ako aj iných hadrosauridov, stále pripomínal iguanodona a iné primitívne iguanodonty s jedinou výnimkou – chýbal bodec na palci.

## Druhy
Lambeosaurus je známy z troch  druhov – L. lambei, L. magnicristatus a L. laticaudus.

### Lambeosaurus lambei
Druh L. lambei bol najhojnejší a v priemere 8 až . dlhý.    Jeho hrebeň pripomínal sekeru. Lambeosaurus tiež disponoval tupým kosteným tŕňom, ktorý mu smerom dozadu a dohora vyrastal z tyla hlavy. Tento bol zrejme obrastaný kožou. L. lambei je známy z pozostatkov vyše dvadsiatich jedincov.

### Lambeosaurus magnicristatus
L. magnicristatus bol rovnako veľký, ale oveľa vzácnejší než Lambeosaurus lamei. Vybavený bol oválnejším kosteným hrebeňom, ktorý pripomínal polkruhovitý hrebeň korytosaura (Corythosaurus), ale bol viac nasmerovaný dopredu.

### Lambeosaurus laticaudus
L. laticaudus bol obrovský devňťtonový zver, s dĺžkou až okolo 15 – . predstavujúci jedného z najväčších hadrosaurov všetkých čias. Tŕne jeho chrbtových stavcov boli aj na lambeosaurina nadmerne dlhé. Bedrá tak tento tvor nosil vo výške takmer , čo je horná hranica dosahu najvyšších dnešných *žiráf*.

## Pozri aj
* Corythosaurus
* Charonosaurus

## Externé odkazy
* Obrázok druhu Lambeosaurus lambei 
* Obrázok lebky druhu Lambeosaurus magnicristatus
* Obrázok obrovského druhu Lambeosaurus laticaudus

Kategória:Hadrosauridae
Edmontosaurus

**Edmontosaurus** bol 12 až  dlhý bylinožravý dinosaurus. Tento svojho času veľmi početný živočích pravdepodobne reprezentoval potomka rodu Shantungosaurus z Ázie. Známy je z dobrých pozostatkov patriacich dvom druhom. Žil pred 70 až 65 miliónmi rokov, nájdený bol na západe Severnej Ameriky.

## Opis
Edmontosaurus bol mohutný dvoj a štvornohý ornitopód, vyspelý plochohlavý hadrosaurid. Výrazné nosné otvory Edmontosaura za života pokrývala zrejme pružná koža, u samcov pravdepodobne pestro sfarbená. Vďaka nej dokázal vydávať hlasité zvuky.

Nález jedného veľmi dobre zachovaného jedinca Edmontosaura s odtlačkami kože nám odhalil, že v strede chrbta sa mu tiahol nízky kožený hrebeň, podobný hrebeňu Diplodoka.

Počas roka putoval Edmontosaurus zo samotného juhu kontinentu až na územie dnešnej Aljašky, kde tisícčlenné stáda týchto tvorov lákala čerstvá chutná vegetácia, ktorá vyklíčila po mesiacoch mrazov. Keď sa však leto na severe skončilo, horda Edmontosaurov sa vybrala späť na juh, pričom púť zo severu na juh (alebo naopak) im zabrala len dva mesiace. Na juhu mali tiež svoje hniezdne kolónie, kde sa im liahli mláďatá.

## Druhy
* *Edmontosaurus annectes*
* *Edmontosaurus refalis*

## Galéria

Súbor:Edmontosaurusskel.jpg|Kostra Edmontosaura
Súbor:Edmontosaurus annectens skull.jpg|Lebka druhu *E. annectes*
Súbor:Edmontosaurus scale.png|Veľkostné porovnanie Edmontosaura s človekom


## Pozri aj
* Anatotitan

Kategória:Hadrosauridae
Kategória:Kriedové dinosaury
Kategória:Dinosaury zo Severnej Ameriky